**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. december 13-án tartandó rendes képviselő-testületi ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

Melléklet: -

Az előterjesztés előadója: Dr. Kovács János jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/1997-…./2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.24. pont |
| Szociális és Humán Bizottság | Szmsz 3. melléklet 2.8. pont |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. december 5.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

**Tisztelt Képviselő-testület!**

A Szabolcs-Szatmár-Bereg Vármegyei Kormányhivatal Hatósági Főosztály –Törvényességi Felügyeleti Osztály a szervezeti és működési szabályzatról (továbbiakban: szmsz) szóló rendeletével kapcsolatban szakmai konzultációt kezdeményezett, melyben az alábbiakban ismertetett két pontban javasolta felülvizsgálni az szmszt-t.

I.

Tiszavasvári Város Önkormányzata tagja a Szabolcs-Szatmár-Bereg Megyei Szilárdhulladék – Gazdálkodási Társulásnak, ami nincs feltüntetve az szmsz 2.§-ában, emiatt szükséges ezen § kiegészítése az alábbiak szerint:

„2.§ A képviselő-testület szervei:

….

f) Szabolcs-Szatmár-Bereg Megyei Szilárdhulladék – Gazdálkodási Társulás”

II.

Az Mötv. 44§-a értelmében az ülést tizenöt napon belüli időpontra össze kell hívni a települési képviselők egynegyedének a testületi ülés összehívásának indokát tartalmazó indítványára. Az Mötv. 60.§-a értelmében a bizottság ülésének összehívására, működésére, nyilvánosságára, határozatképességére és határozathozatalára, döntésének végrehajtására, a bizottság tagjainak kizárására, a bizottság üléséről készített jegyzőkönyv tartalmára a képviselő-testületre vonatkozó szabályokat kell megfelelően alkalmazni azzal az eltéréssel, hogy a kizárásról a bizottság dönt, továbbá a jegyzőkönyvet a bizottság elnöke és egy tagja írja alá.

**Mindezek értelmében a bizottság tagjainak egynegyede, azaz 3 fő kérheti a bizottság elnökétől a rendkívüli ülés összehívását**.

A hatályos szmsz 27.§ (4) bekezdése értelmében: „A bizottság elnöke köteles összehívni a bizottság ülését 5 fő indítványára”

Fentebb ismertetett jogszabályhelyek alapján az szmsz 27.§ (4) bekezdésének módosítása szükséges az alábbira: „A bizottság elnöke köteles összehívni a bizottság ülését 3 fő indítványára.”

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági, költségvetési hatása.

**Környezeti és egészségi következményei**: A rendelet-tervezetnek nincs környezeti és egészségi hatása.

**Adminisztratív terheket befolyásoló hatásai**: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** A Kormányhivatal szakmai konzultációjában foglaltak alapján indokolt felülvizsgálni, módosítani a rendeletet.

**A jogalkotás elmaradásának várható következményei:** A Kormányhivatal törvényességi jelzéssel élhet.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2024. december 5.

**Dr. Kovács János**

**jegyző**

rendelet-tervezet

**Tiszavasvári Város Önkormányzata Képviselő-testületének .../2024. (XII.16.) önkormányzati rendelete**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 3. melléklet 2.8. pontja által biztosított véleményezési jogkörében eljáró Szociális és Humán Bizottság véleményének kikérésével, valamint Tiszavasvári Város Önkormányzata Képviselő-testülete szervezeti és működési szabályzatáról szóló 6/2022. (II.25.) önkormányzati rendelet 4. melléklet 1.24. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével - a következőket rendeli el:

**1. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. §-a a következő f) ponttal egészül ki:

*(A képviselő-testület szervei:)*

„*f)* Szabolcs-Szatmár-Bereg Megyei Szilárdhulladék-Gazdálkodási Társulás”

**2. §**

A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 27. § (4) bekezdése helyébe a következő rendelkezés lép:

„(4) A bizottság elnöke köteles összehívni a bizottság ülését 3 fő indítványára.”

**3. §**

Ez a rendelet 2024. december 17-én lép hatályba.

**Balázsi Csilla Dr. Kovács János**

**polgármester jegyző**

**A rendelet kihirdetve: 2024. december 16.**

**Dr. Kovács János**

**jegyző**

Általános indokolás

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 6/2022. (II.25) önkormányzati rendeletével megalkotta szervezeti és működési szabályzatát, melynek módosítása vált szükségessé

Részletes indokolás

**Az 1–3. §-hoz**

Tiszavasvári Város Önkormányzata tagja a Szabolcs-Szatmár-Bereg Megyei Szilárdhulladék – Gazdálkodási Társulásnak, ami nincs feltüntetve az szmsz 2.§-ában, mint a képviselő-testület szerve. Emiatt az szmsz 2.§ f) ponttal való kiegészítése szükséges, az alábbiak szerint:

„2.§ A képviselő-testület szervei:

….

f) Szabolcs-Szatmár-Bereg Megyei Szilárdhulladék – Gazdálkodási Társulás”

Az Mötv. 44§-a értelmében az ülést tizenöt napon belüli időpontra össze kell hívni a települési képviselők egynegyedének a testületi ülés összehívásának indokát tartalmazó indítványára. Az Mötv. 60.§-a értelmében a bizottság ülésének összehívására, működésére, nyilvánosságára, határozatképességére és határozathozatalára, döntésének végrehajtására, a bizottság tagjainak kizárására, a bizottság üléséről készített jegyzőkönyv tartalmára a képviselő-testületre vonatkozó szabályokat kell megfelelően alkalmazni azzal az eltéréssel, hogy a kizárásról a bizottság dönt, továbbá a jegyzőkönyvet a bizottság elnöke és egy tagja írja alá.

**Mindezek értelmében a bizottság tagjainak egynegyede, azaz 3 fő kérheti a bizottság elnökétől a rendkívüli ülés összehívását**.

A hatályos szmsz 27.§ (4) bekezdése értelmében: „A bizottság elnöke köteles összehívni a bizottság ülését 5 fő indítványára”

Fentebb ismertetett jogszabályhelyek alapján az szmsz 27.§ (4) bekezdésének módosítása szükséges az alábbira: „A bizottság elnöke köteles összehívni a bizottság ülését 3 fő indítványára.”

Hatálybaléptető rendelkezéseket tartalmaz.